section_heading: Radnja
paragraph_text: lijevo|mini|150px|Cosplay junakinje Yoko iz serije U budućnosti, ljudi žive ipod površine, u podzemnim špiljama, gdje kopaju svakodnevno kako bi stvorili prostor za nove nastambe. Vođe i poglavari im govore da nebo ne postoji i da na površini nema ničega. Simon je 14-godišnji dječak čiji su roditelji preminuli u nekom potresu. Nepopularan je i cure ga većinom izbjegavaju. Ipak, stariji mladić Kamina postane njegov prijatelj i zaštitnik, hrabreći ga porukama da treba pokušati činiti nemoguće. Jednom prilikom, Simon iskopa tajnoviti ključ u obliku bušilice te s njim uspijeva aktivirati i pokrenuti zakopanog divovskog robota, tzv. Gunmana, u obliku glave, kojeg nazove Lagann (u prijevodu "zatvoreno lice"). Upravo tada, u selo upada drugi Gunman koji počne napadati ljude, a s njim padne i ratoborna djevojka Yoko koja se pridruži Simonu i Kamini. Uključivši robota, Simon uspijeva pobijediti zlog Gunmana i probiti se po prvi put u životu na površinu, gdje ostane zapanjen prizorom neba i Sunca. Jednom na površini, Simon i Kamina, te njihova krtica ljubimac Koota, pridruže se selu iz kojeg je Yoko a koje se svakodnevno bori s tajnovitim Gunmanima kojima upravljaju "ljudi-zvijeri".